Diari Oficial de la Generalitat Valenciana


Sumari del DOGV 5098, del 22-09-2005 (2005/10338)

ACORD de la Comissió Territorial d'Urbanisme de Castelló, de 26 de juliol de 2005, relatiu a la modificació del Pla general de Vila-real a l'illa de cases 182.
---------------------------------------------------------------------------------------------------------------------------------------------------------------

### Dades del document

Número de DOGV
:   5098

Data del DOGV
:   22-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10377


Data del document
:   26-07-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vila-real
    * pla d'urbanisme

ACORD de la Comissió Territorial d'Urbanisme de Castelló, de 26 de juliol de 2005, relatiu a la modificació del Pla general de Vila-real a l'illa de cases 182. [2005/X10259]
  
Vist l'expedient relatiu a la modificació del Pla general de Vila-real a l'illa de cases 182, i de conformitat amb els següents,
  
Antecedents:
  
Primer. El ple de l'Ajuntament de Vila-real, en sessió de 20 de desembre de 2004, va acordar exposar al públic la modificació, la qual es va dur a terme mitjançant anuncis publicats en el periòdic El Mundo de 29 de desembre de 2004 i en el Diari Oficial de la Generalitat Valenciana de 14 de gener de 2005. Transcorregut el període d'informació al públic, durant el qual no es van formular al·legacions, el ple va aprovar provisionalment la modificació en sessió de 28 de febrer de 2005. L'Ajuntament va remetre l'expedient al Servei Territorial per a la seua aprovació definitiva el dia 25 d'abril de 2005.
  
Segon. El projecte consta de memòria i plànols.
  
Tercer. L'objecte de la modificació és reordenar el volum edificable (sense incrementar-lo) previst en el Pla general de Vila-real per a l'illa de cases 182 del sòl urbà.
  
En l'esmentada illa de cases hi ha un edifici, tipus magatzem, situat al carrer Ermita 161, cantonada amb el carrer Comte de Ribagorça, inclòs en el Catàleg de patrimoni historicoartístic del Pla general.
  
La modificació no incrementa l'aprofitament lucratiu, sinó que produeix una disminució de l'edificabilitat de l'illa de cases. Amb la redistribució volumètrica la façana que recau al carrer Cronista Traver homogeneïtza les seues altures amb la resta de l'illa de cases, de manera que s'aconseguirà una rasant harmònica per a tot el conjunt que emmarcaria l'edifici protegit. Així mateix el tractament dels paràmetres dels edificis confrontants que recauen sobre la nau industrial amb interés arquitectònic i històric tindrà el tractament de façana, i es permetrà l'obertura de buits i vistes.
  
Quart. El 14 de juliol de 2005 s'ha rebut l'informe favorable emés per la Direcció General de Patrimoni Cultural Valencià de la Conselleria de Cultura, Educació i Esport, emés el 29 de juny de 2005.
  
Fonaments de dret
  
Primer. La tramitació de la present modificació puntual del Pla general de Vila-real s'ajusta al que establix l'article 38 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU), com també en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
Segon. La documentació està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.
  
Tercer. Com reiteradament ha establit la jurisprudència, l'ordenació detallada del sòl urbà o urbanitzable s'emmarca dins de la discrecionalitat del planejament urbanístic, l'administració gaudeix en aquests casos d'àmplia llibertat per a triar, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li confereix la seua legitimació democràtica.
  
Segons ha assenyalat el Tribunal Constitucional en la sentència 51/2004, de 13 d'abril, ?la decisió sobre la configuració de l'assentament urbà municipal en què consisteix el Pla d'urbanisme (marc regulador de l'espai físic de la convivència dels veïns) és una tasca compresa prioritàriament en l'àmbit dels interessos del municipi, i sobre aquella decisió es projecta, per tant, de forma especialment intensa les exigències de l'autonomia municipal?. Si bé és possible també la intervenció d'altres administracions públiques, per la imbricació d'interessos diversos que es projecten sobre el mateix territori municipal, aquesta intervenció ?no ha d'enfosquir el principi que l'ordenació urbanística del territori municipal és tasca que fonamentalment correspon al municipi, i que la intervenció d'altres administracions es justifica només en la mesura que concórreguen interessos de caràcter supramunicipal o controls de legalitat que, de conformitat amb el bloc de la constitucionalitat, s'atribueixen a les administracions supraordenades sobre les inferiors?.
  
La LRAU recull clarament aquestes idees. Així, l'article 40 d'aquesta Llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua mateixa representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
La modificació que s'examina es justifica en criteris de racionalitat i no s'oposa a cap precepte legal, per la qual cosa s'aprova definitivament.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó de tot el que antecedeix, la Comissió Territorial d'Urbanisme de Castelló acorda:
  
Aprovar definitivament la modificació puntual del Pla general de Vila-real referida a l'illa de cases 182.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.